open-index/open-wikipedia-markdown huggingface dataset:
जोड़ासांको ठाकुरबाड़ी

**जोड़ासांको ठाकुरबाड़ी** (बांग्ला: জোড়াসাঁকো ঠাকুরবাড়ি; ठाकुरों (या अंग्रेजी उच्चारण टैगोर) का घर), जोड़ासांको, उत्तरी कोलकाता, पश्चिम बंगाल, भारत में, टैगोर परिवार का पुश्तैनी घर है। यह वर्तमान में 6/4 द्वारकानाथ टैगोर लेन, जोड़ासांको, कोलकाता 700007 में रवीन्द्र भारती विश्वविद्यालय परिसर में स्थित है। यह वह घर है जिसमें कवि और साहित्य के पहले गैर-यूरोपीय नोबेल पुरस्कार विजेता रवींद्रनाथ टैगोर का जन्म हुआ था। यह वह स्थान भी है जहाँ उन्होंने अपना अधिकांश बचपन बिताया और जहाँ 7 अगस्त 1941 को उनकी मृत्यु हुई।

इसे 18 वीं शताब्दी में बड़ाबाजार के प्रसिद्ध सेठ परिवार द्वारा 'राजकुमार' द्वारकानाथ टैगोर (रवींद्रनाथ टैगोर के दादा) को दान की गई भूमि पर बनाया गया था। यहाँ पर रवींद्रनाथ टैगोर के परिवार, जीवन और कृतित्व से संबंधित 'टैगोर संग्रहालय' भी उपस्थित है। 

इसे 1785 ई. में बनाया गया था। रवींद्रनाथ टैगोर के जीवन और कार्यों को यहां कई स्तरों पर दर्ज किया गया है। यह 35,000 वर्गमीटर क्षेत्र में फैला है। वर्तमान में इस भवन में रवीन्द्र भारती विश्वविद्यालय कार्यरत है। विश्वविद्यालय का उद्घाटन 8 मई 1962 को जवाहरलाल नेहरू द्वारा किया गया था। परिसर में एक भवन है जिसे महर्षि भवन कहा जाता है। भवन का निर्माण रवींद्रनाथ टैगोर के पिता महर्षि देवेंद्रनाथ टैगोर की याद में किया गया था। इस भवन के बाहर एक पट्टिका पर मार्मिक शब्द अंकित हैं कि रवींद्रनाथ टैगोर ने यहां अंतिम सांस ली थी। अब एक संग्रहालय, इस भवन में तीन दीर्घाएँ उपस्थित हैं। परिवार की बहुत ही दुर्लभ तस्वीरें यहां की चित्रदीर्घा में प्रदर्शित हैं। साथ ही रवींद्रनाथ टैगोर के कवि बनने की पृष्ठभूमि भी प्रस्तुत की गई है। बेहद प्रतिभाशाली टैगोर परिवार ने दुनिया को कला और इतिहास में महान उपलब्धियां दी हैं। गुरुदेव रवींद्रनाथ टैगोर को उनमें से सबसे महत्वपूर्ण के रूप में उल्लेख किया जा सकता है। उन्हें कवि गुरु कहा जाता है, यह दर्शाता है कि वे सभी कवियों के शिक्षक हैं। वह समकालीन कवियों, लेखकों और कला प्रेमियों के लिए एक महान प्रेरणा रहे हैं।

## चित्र दीर्घा

File:Jorasanko Thakur Bari.jpg|जोड़ासांको ठाकुरबाड़ी, अब रवीन्द्र भारती विश्वविद्यालय
File:Kolkata Jorasanko Thakurbari.jpg|जोड़ासांको ठाकुरबाड़ी द्वार रवींद्र सरानी पर।
File:Torana - Jorasanko Thakur Bari - Chittaranjan Avenue - Kolkata 2015-08-04 1653.JPG|जोड़ासांको ठाकुरबाड़ी द्वार चित्तरंजन एवेन्यू पर। 
File:Jorasanko Mansion - Kolkata.jpg|जोड़ासांको हवेली का भीतरी बरामदा।


## सन्दर्भ

श्रेणी:कोलकाता की इमारतें
मार्बल पैलेस, कोलकाता

**मार्बल पैलेस**, उत्तरी कोलकाता में स्थित उन्नीसवीं सदी की एक हवेली है। यह 47, मुक्ताराम बाबू स्ट्रीट, कोलकाता 600006 पर स्थित है। यह उन्नीसवीं सदी के कलकत्ता में सबसे अच्छे संरक्षित और सुरुचिपूर्ण घरों में से एक है। यह हवेली अपनी संगमरमर की दीवारों, फर्शों और मूर्तियों के लिए प्रसिद्ध है, जिसके कारण इसका नाम मार्बल पैलेस पड़ा है।
## इतिहास
इस भवन का निर्माण 1835 में एक धनी बंगाली व्यापारी राजेंद्र मल्लिक ने करवाया था। वह कलात्मक पैटर्न एकत्र करता था। घर का उपयोग उनके वंशजों के निवास के रूप में किया जाता है और वर्तमान रहने वाले राजा राजेंद्र मल्लिक बहादुर के परिवार हैं। राजा राजेंद्र मल्लिक नीलमोनी मल्लिक के दत्तक पुत्र थे, जिन्होंने एक जगन्नाथ मंदिर का निर्माण किया, जो संगमरमर के महल को दर्शाता था, और यह अभी भी परिसर में स्थित है, लेकिन यह केवल परिवार के सदस्यों के लिए ही सुलभ है। 
## सन्दर्भ

श्रेणी:कोलकाता की इमारतें
शहीद मीनार, कोलकाता

**शहीद मीनार** (अंग्रेजी: शहीदों का स्मारक), जिसे पहले **ऑक्टरलोनी स्मारक** (अंग्रेजी: Ochterlony Monument) के नाम से जाना जाता था, भारत के शहर कोलकाता में एक स्थित स्मारक है जिसे 1828 में ब्रिटिश ईस्ट इंडिया कंपनी के कमांडर मेजर-जनरल सर डेविड ऑक्टरलोनी की याद में बनाया गया था, जिन्होने 1804 में दिल्ली की मराठों के आक्रमण से सफलतापूर्वक रक्षा की थी और फिर उनके नेतृत्व में ईस्ट इंडिया कंपनी के सशस्त्र बलों ने आंग्ल-नेपाली युद्ध जिसे गोरखा युद्ध भी कहा जाता है में भी गोरखाओं पर अपनी जीत दर्ज की थी। ऑक्टरलोनी की स्मृति में स्मारक में निर्मित इस स्मारक को जे. पी. पार्कर द्वारा डिजाइन किया गया था और इसके निर्माण की आई लागत का भुगतान सार्वजनिक धन से किया गया था।

9 अगस्त 1969 को इसका नाम बदल कर "शहीद मीनार" कर दिया गया और इसे भारतीय स्वतंत्रता आंदोलन के शहीदों की स्मृति में पुनर्समर्पित किया गया। 

## अवस्थिति और विशेषता

प्रसिद्ध साहित्यकार मार्क ट्वेन द्वारा *मेघचुंबी स्मारक* (अंग्रेजी: Cloud kissing Monument) के नाम से पुकारे जाने वाली, शहीद मीनार, कोलकाता मैदान के उत्तर-पूर्व में केन्द्रीय कोलकाता के एस्प्लेनेड में स्थित है। इसकी ऊँचाई 48 मीटर या (157 फीट) है। इस मीनार का आधार मिस्र की शैली, खम्भे सीरियाई शैली तथा खंभों का गुम्बज तुर्की शैली में बनाया गया है।इसके ऊपर दो बालकनी हैं। मीनार की सबसे ऊपरी मंजिल तक एक सर्पिल सीढ़ी के द्वारा पहुँचा जा सकता है, जिसमें कुल 223 सीढ़ियाँ हैं। बुर्ज के शीर्ष तक इसमें कुल 218 सीढ़ियां हैं।
इस स्मारक का निर्माण बर्न एंड कंपनी द्वारा किया गया था।

## महत्व
ऑक्टरलोनी स्मारक का निर्माण 1828 ई. में ब्रिटिश ईस्ट इंडिया कंपनी के कमांडर सर डेविड ऑक्टरलोनी की स्मृति में करवाया गया था जिन्होंने आंग्ल-नेपाली युद्ध 1804 ई. में अंग्रेजी सेना का नेतृत्व किया था। इस युद्ध में ईस्ट इंडिया कंपनी को जीत हासिल हुई थी। 9 अगस्त 1969 को तत्कालीन केन्द्र सरकार ने इसका नाम बदलकर 'शहीद मीनार' कर दिया और इसे भारतीय स्वतंत्रता आंदोलन के शहीदों की स्मृति में समर्पित किया।

## चित्र दीर्घा

File:Ochterlony Monument Top - Esplanade - Kolkata 2011-12-18 0006.JPG|| शहीद मीनार का द्वार।

File:Shaheed Minar 1.jpg|शहीद मीनार के शाम दृश्य।
File:Ochterlony Monument Plaque - Esplanade - Kolkata 2011-12-18 0001.JPG|स्मारक की दीवारों पर, लिखा 9 अगस्त, 1969 को भारतीय स्वतंत्रता आंदोलन के शहीदों की याद में समर्पित।

File:Muslim League rally on Direct Action Day.jpg|
File:The Ochterloney Monument, with Government House.jpeg|
File:View of the Esplanade, Calcutta.jpg|इलस्ट्रेटेड लंदन न्यूज़, 1859 से "एस्पलेनैड, कलकत्ता का दृश्य।


## सन्दर्भ

श्रेणी:कोलकाता की इमारतें
श्रेणी:कोलकाता के दर्शनीय स्थल
श्रेणी:कोलकाता का इतिहास
राइटर्स बिल्डिंग

**राइटर्स बिल्डिंग** (अंग्रेजी: Writers' Building; बांग्ला : মহাকরণ (महाकरन)), जिसे संक्षेप में अक्सर सिर्फ *राइटर्स* कहा जाता है, भारत के राज्य पश्चिम बंगाल की राज्य सरकार के सचिवालय की इमारत है। यह पश्चिम बंगाल की राजधानी कोलकाता में स्थित है। 4 अक्टूबर 2013 तक पश्चिम बंगाल के मुख्यमंत्री का कार्यालय इसी इमारत में था लेकिन अब इमारत के नवीकरण के कार्य के चलते सरकार के अधिकांश विभाग अस्थायी रूप से हावड़ा में स्थित नाबन्ना नामक एक अन्य इमारत में स्थानांतरित हो गये हैं।

मूल रूप से इस इमारत का निर्माण ब्रिटिश ईस्ट इंडिया कंपनी के लेखकों यानि *राइटर्स* के कार्यालय के लिए किया गया था, इसलिए इसे यह नाम मिला है। इस इमारत के वास्तुकार थॉमस ल्यों हैं जिन्होने इसका डिजाइन 1777 में तैयार किया था। वर्षों के दौरान राइटर्स बिल्डिंग का कई बार विस्तार किया गया है।

## १

## स्ंदर्भ

श्रेणी:कोलकाता की इमारतें
पुंचाक जाया

**पुंचाक जाया** (इंडोनेशियाई: *पुंचाक:* पर्वत, *जाया:* जय, जीत), जिसे कई बार **कारस्टेन्स शिखर** (Carstensz Pyramid) भी कहा जाता है, इंडोनेशिया के पापुआ प्रांत में स्थित सुदिरमन पर्वतमाला का एक पर्वत है। यह इंडोनेशिया का सबसे ऊँचा पर्वत है, और साथ ही यह नये गिनी द्वीप और पूरे ओशिआनिया क्षेत्र का भी सबसे ऊँचा पर्वत है। इस पर्वत के भूमध्य रेखा के समीप होने के बावजूद इसकी ऊँचाई के कारण इसपर बर्फ़ का जमावड़ा रहता है और इसपर हिमानियाँ (ग्लेशियर) चलती हैं। वैश्विक ग्रीष्मीकरण की वजह से यह हिमानियाँ सिकुड़ रही हैं और यह पर्यावरणीय वैज्ञानिकों के लिये चिंता का विषय है।

## चित्रदीर्घा

File:Puncak Jaya icecap 1936.jpg|सन् १९३६ में पुंचाक जाया पर हिम की टोपी
File:Puncak Jaya glaciers 1850-2003 evolution map-fr.gif|हिमानियों का सुकड़ाव


## इन्हें भी देखें
* पापुआ (प्रांत)

## सन्दर्भ

श्रेणी:इण्डोनेशिया के पर्वत
श्रेणी:पापुआ (प्रांत)
श्रेणी:ओशिआनिया के पर्वत
श्रेणी:पश्चिमी नया गिनी
श्रेणी:सप्तचोटी
अलीपुर वन्य प्राणी उद्यान

**अलीपुर वन्य प्राणी उद्यान** जिसे अलीपुर चिडियाघर या कोलकाता चिडियाघर के नाम से भी जाना जाता है भारत का सबसे पुराना प्राणी उद्यान है। यह कोलकाता का एक प्रमुख पर्यटन आकर्षण है। इसे अद्वैत नामक कछुए के नाम से भी जाना जाता है जो विश्व में किसी भी प्राणी से लम्बी आयु का था। 

## सन्दर्भ

## बाहरी कड़ियाँ

*

उद्यान, अलीपुर वन्य प्राणी
प्रथम आरोहण

पर्वतारोहण में, किसी पहाड़ की चोटी पर चढ़ने के पहले प्रलेखित सफल प्रयास, या चढ़ाई के दौरान किसी एक विशेष आरोहण मार्ग का पहली बार किया सफल अनुसरण **प्रथम आरोहण** या पहली चढ़ाई कहलाता है। प्रथम आरोहण हमेशा ही महत्वपूर्ण होता है क्योंकि यह उन वास्तविक जोखिम, अन्वेषण और चुनौतियों से पर्वतारोहियों का सामना करवाता है जो इससे पहले अज्ञात थीं, साथ ही इसके दौरान हुए अनुभव इसके बाद के पर्वतारोहकों का मार्ग भी प्रशस्त करते हैं।

श्रेणी:चढ़ना
श्रेणी:प्रथम घटनाएँ
अद्वैत (कछुआ)

अद्वैत (१७५० - २३ मार्च २००६) अलडबरा प्रजाती का एक कछुआ था जिसे कोलकाता के अलीपुर वन्य प्राणी उद्यान में रखा गया था। यह कछुआ कोलकाता का सबसे लम्बी आयु का जीव था। एतिहासिक दस्तावेजो के अनुसार यह कछुआ अंग्रेज जर्नल राबर्ट क्लाइव का पालतू था और इसे सन १८७५ में प्राणी उद्यान में स्थान्तरित किया गया था।

## सन्दर्भ

श्रेणी:उभयचर
मैरी कॉम

**मैंगते चंग्नेइजैंग मैरी कॉम** (एम सी मैरी कॉम) (जन्मः १ मार्च १९८३) जिन्हें **मैरी कॉम** के नाम से भी जाना जाता है, एक भारतीय महिला मुक्केबाज हैं। वे मणिपुर, भारत की मूल निवासी हैं। मैरी कॉम 6 बार ‍विश्व मुक्केबाजी प्रतियोगिता की विजेता रह चुकी हैं। २०१२ ग्रीष्मकालीन ओलंपिक में उन्होंने कांस्य पदक जीता। २०१० के ऐशियाई खेलों में काँस्य तथा २०१४ के एशियाई खेलों में उन्होंने स्वर्ण पदक हासिल किया।

दो वर्ष के अध्ययन प्रोत्साहन अवकाश के बाद उन्होंने वापसी करके लगातार चौथी बार विश्व गैर-व्यावसायिक बॉक्सिंग में स्वर्ण जीता। उनकी इस उपलब्धि से प्रभावित होकर एआइबीए ने उन्हें मॅग्नीफ़िसेन्ट मैरी (प्रतापी मैरी) का संबोधन दिया।

उनके जीवन पर एक फिल्म भी बनी जिसका प्रदर्शन २०१४ में हुआ। इस फिल्म में उनकी भूमिका प्रियंका चोपड़ा ने निभाई।

## प्रारंभिक जीवन और परिवार
मैरी कॉम का जन्म १ मार्च १९८३  को मणिपुर के चुराचांदपुर जिले में एक गरीब किसान के परिवार में हुआ था। उन्होंने अपनी प्राथमिक शिक्षा लोकटक क्रिश्चियन मॉडल स्कूल और सेंट हेवियर स्कूल से पूरी की। आगे की पढाई के लिये वह आदिमजाति हाई स्कूल, इम्फाल गयीं लेकिन परीक्षा में फेल होने के बाद उन्होंने स्कूल छोड़ दिया और फिर राष्ट्रीय मुक्त विद्यालय से परीक्षा दी। मैरी कॉम की रुचि बचपन से ही एथ्लेटिक्स में थी। 
उनके मन में बॉक्सिंग का आकर्षण १९९९ में उस समय उत्पन्न हुआ जब उन्होंने खुमान लम्पक स्पो‌र्ट्स कॉम्प्लेक्स में कुछ लड़कियों को बॉक्सिंग रिंग में लड़कों के साथ बॉक्सिंग के दांव-पेंच आजमाते देखा। मैरी कॉम बताती है कि "मैं वह नजारा देख कर स्तब्ध थी। मुझे लगा कि जब वे लड़कियां बॉक्सिंग कर सकती है तो मैं क्यों नहीं?"
साथी मणिपुरी बॉक्सर डिंग्को सिंह की सफलता ने भी उन्हें बॉक्सिंग की ओर आकर्षित किया।

मैरीकॉम की शादी ओन्लर कॉम से हुई है। उनके जुङवाँ बच्चे हैं।

## उपलब्धियाँ व पुरस्कार
मैरी कॉम ने सन् २००१ में प्रथम बार नेशनल वुमन्स बॉक्सिंग चैंपियनशिप जीती। अब तक वह १० राष्ट्रीय खिताब जीत चुकी है। बॉक्सिंग में देश का नाम रोशन करने के लिए भारत सरकार ने वर्ष २००३ में उन्हे अर्जुन पुरस्कार से सम्मानित किया एवं वर्ष२००६ में उन्हे पद्मश्री से सम्मानित किया गया। जुलाई २९, २००९ को वे भारत के सर्वोच्च खेल सम्मान राजीव गाँधी खेल रत्न पुरस्कार के लिए (मुक्केबाज विजेंदर कुमार तथा पहलवान सुशील कुमार के साथ) चुनीं गयीं। .

मध्यप्रदेश के ग्वालियर में स्त्रीत्व को नई परिभाषा देकर अपने शौर्य बल से नए प्रतिमान गढ़ने वाली विश्व प्रसिद्ध मुक्केबाज श्रीमती एमसी मैरी कॉम १७ जून २०१८ को वीरांगना सम्मान से विभूषित किया गया। उन्होंने २०१९ के प्रेसिडेंसीयल कप इोंडोनेशिया में ५१  किग्रा भार वर्ग में यह स्वर्ण पदक जीता। उन्होंने ऑस्ट्रेलिया की अप्रैल फ्रैंक को ५-० से हराकर यह स्वर्ण पदक जीता। नई दिल्ली में आयोजित १० वीं एआईबीए महिला विश्व मुक्केबाजी चैंपियनशिप २४ नवंबर, २०१८ को उन्होंने ६ विश्व चैंपियनशिप जीतने वाली पहली महिला बनकर इतिहास बनाया,

## उपलब्धियां

## सन्दर्भ

## बाहरी कड़ियाँ
* बेहद टफ रही है मेरी कोम की जिंदगी
* मैरी कोम की कहानी के आगे का खेल
* बच्चा बच्चा जानता है मेरी कोम को
* मैरी कॉम एक कहानी  
* Mary Kom
* मैरी कॉम की सक्सेस स्टोरी 

श्रेणी:भारतीय महिला मुक्केबाज
श्रेणी:मणिपुर के खिलाड़ी
श्रेणी:1983 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:अर्जुन पुरस्कार के प्राप्तकर्ता
श्रेणी:राजीव गांधी खेल रत्न के प्राप्तकर्ता
श्रेणी:मणिपुर के लोग
मलिका पुखराज

thumb|right|200px|ग़ज़ल गायिका मलिका पुखराज की १९२० में ली गई तस्वीर
सुप्रसिद्ध ग़ज़ल गायिका **मलिका पुखराज** (उर्दू: ملكہ پکھراج) का जन्म जम्मू से 12 किमी दूर अखनूर नदी के किनारे बसे गांव मीरपुर में हुआ। नौ वर्ष की आयु में ही वह जम्मू के राजा हरि सिंह के दरबार में शामिल हो गईं। संगीत शिक्षा उन्होंने उस्ताद अल्लाह बख़्श (बड़े गुलाम अली ख़ान के पिता) से ली। उनका विवाह लाहौर में सईद शब्बीर हुसैन शाह से हुआ और वक्त के साथ चार बेटों और दो बेटियों की मां बनी। उनकी एक बेटी ताहिरा सईद भी एक सुप्रसिद्ध गायिका के रूप में अपनी पहचान बनाई। 'अभी तो मै जवान हूं' के माध्यम से लोगों की जहन में जवान रहने वाली मलिका पुखराज का 2फ़रवरी २००४ को पाकिस्तान के लाहौर शहर में निधन हो गया।

## सन्दर्भ

श्रेणी:२००४ में निधन
लुंबिनी

**लुंबिनी** भगवान बुद्ध का जन्म स्थल है। यह नेपाल में स्थित है। युनेस्को तथा विश्व के सभी बौद्ध सम्प्रदाय (महायान, बज्रयान, थेरवाद आदि) के अनुसार यह स्थान आज नेपाल के कपिलवस्तु में है जहाँ पर युनेस्को के आधिकारिक स्मारक, सभी बुद्ध धर्म के सम्प्रदायों ने अपने संस्कृति अनुसार के मन्दिर, गुम्बा, विहार आदि निर्माण किया है। इस स्थान पर सम्राट अशोक द्वारा स्थापित अशोक स्तम्भ में ब्राह्मी लिपि कि प्राकृत भाषा में बुद्ध का जन्म स्थान होने का वर्णन किया हुआ शिलापत्र अवस्थित है।

**रुम्मिनदेई स्तम्भलेख** या **लुम्बिनी स्तम्भलेख** (Lumbini pillar inscription) नेपाल के लुम्बिनी में स्थित एक अशोक स्तम्भ पर ब्राह्मी लिपि में अंकित सन्देश है जिसकी खोज दिसम्बर १८९६ में अलोइस एन्टन फुहरर (Alois Anton Führer) ने की थी। इसी क्षेत्र में पास में ही एक दूसरा प्रसिद्ध अभिलेख मिला है जो इसी विषय से सम्बन्धित है। (देखें, निगाली सागर)

 

## खोज के पश्चात

## चित्र दीर्घा

चित्र:Light in lumbini.jpg|लुंबिनी में अवस्थित शान्तिदीप जो सदा जलता रहता है
चित्र:Lumbini - Mayadevi Temple from South, Lumbini (9244243566).jpg|मायादेवी मन्दिर, दक्षिण से देखने पर
चित्र:Lumbinibodhi.jpg|लुंबिनी में बोधि वृक्ष और तालाब
चित्र:Asokalumbini.jpg|अशोक स्तंभ
चित्र:Paderia Pillar.png|अशोक का स्तंभ शिलालेख
चित्र:Eternal_peace_flame_Lumbini.jpg|शाश्वत शांति ज्वाला, लुंबिनी

श्रेणी:नेपाल के स्मारक

## सन्दर्भ सामग्री

## बाहरी कड़ियाँ

* 
* Video guide to Lumbini Nepal
* Entry on '''Lumbini''' in the Dictionary of Pali Proper Names
* WelcomeNepal.com: Lumbini
* Buddhist studies: Pilgrimage: Lumbini - Birthplace of the Buddha
* Lumbini Photo Gallery
* Lumbini.info Lumbini photos, history, geography, annual festivals
* WorldHeritageSite.org/Lumbini
* World-Heritage-Tour.org 360° wraparound photos of Lumbini
* NepaloPedia 360° Enjoy the virtual tour of Lumbini. You can drag mouse up, down, left, right and travel 360 X 180 of almost all places of Lumbini.
* Nepal Air Flight - If you want to fly from Kathmandu.

श्रेणी:नेपाल में पर्यटन आकर्षण
श्रेणी:बौद्ध तीर्थ स्थल
श्रेणी:गौतम बुद्ध
श्रेणी:नेपाल में विश्व धरोहर स्थल
गीता दत्त

**गीता दत्त**  (जन्म: **गीता घोष रॉय चौधरी**; 23 नवंबर 1930 – 20 जुलाई 1972) विख्यात भारतीय गायिका थीं। इनका जन्म भारत के विभाजन से पहले फरीदपुर में हुआ। उन्होंने हिंदी सिनेमा में एक पार्श्व गायिका के रूप में विशेष पहचान पाई। 

## प्रारंभिक जीवन
गीता घोष रॉय चौधरी 10 बच्चों में से एक थी। उनका जन्म इदिलपुर नामक गाँव में एक अमीर ज़मींदार परिवार में हुआ था, जो अब बांग्लादेश के शरियतपुर ज़िले में आता है लेकिन उस समय बंगाल प्रांत, ब्रिटिश भारत के फरीदपुर जिले में था। उनका परिवार अपनी भूमि और संपत्तियों को पीछे छोड़ते हुए, 1940 के शुरुआती वर्षों में कलकत्ता और असम चला गया। 1942 में, उनके माता-पिता बॉम्बे के एक अपार्टमेंट में रहने लगे। गीता बारह वर्ष की थी और उन्होंने बंगाली हाई स्कूल में स्कूली शिक्षा जारी रखी।

## गायकी करियर
के. हनुमान प्रसाद ने गीता को अपने संरक्षण में ले लिया, उन्हें प्रशिक्षित किया और उन्हें गायन के लिए तैयार किया और बाद में उन्हें फिल्मों में गाने का मौका दिया। 1946 में, उन्हें पौराणिक फिल्म *भक्त प्रह्लाद* में गाने का मौका मिला, जिसके लिए प्रसाद संगीत निर्देशक थे। उन्हें दो गानों के लिए दो पंक्तियाँ दी गईं। वह उस समय सोलह साल की थी।

1947 में, उन्होंने हनुमान प्रसाद की अन्य फिल्मों के लिए गाना गाया।

* "नैनों की प्याली से होंठों की मदिरा" (*रसीली*)
* "नेहा लगाके मुख मोड़ गया" (*रसीली*)
* "आजा री निंदिया आजा": स्थापित पार्श्व गायक पारुल घोष (*नई मां*) के साथ एक लोरी

## निजी जीवन
फिल्म *[[बाज़ी (1951 फ़िल्म)|बाज़ी]]* के गाने की रिकॉर्डिंग के दौरान, गीता उसके युवा निर्देशक, गुरु दत्त से मिलीं। उनका प्रेम-सम्बन्ध 26 मई 1953 को विवाह के बाद समाप्त हुआ। साथ में उनके तीन बच्चे हुए: तरुण (1954-1985), अरुण (1956-2014) और नीना (जन्म: 1964)। उन्होंने सुधीर दासगुप्ता और अनिल चटर्जी जैसे उल्लेखनीय संगीत निर्देशकों की धुनों पर गाते हुए कई गैर-फिल्मी गाने भी रिकॉर्ड किये।

1957 में, गुरु दत्त ने गीता दत्त के साथ गायिका के रूप में फिल्म गौरी जारी की। यह सिनेमास्कोप में भारत की पहली फिल्म होने वाली थी, लेकिन फिल्मांकन के कुछ दिनों में ही इस परियोजना को रोक दिया गया। तब तक, गुरुदत्त ने वहीदा रहमान के साथ प्रेम-सम्बन्ध स्थापित कर लिया था और गीता ने शराब पीना शुरू कर दिया था। उनकी शादी ने गीता के गायन कैरियर को प्रभावित किया।

1958 में, एस॰ डी॰ बर्मन की पार्श्व गायिका लता मंगेशकर के साथ कलह हो गई थी और उन्होंने गीता को अपनी रचनाओं में मुख्य गायिका के रूप में विकसित करने का प्रयास किया था। उन्होंने आशा भोंसले के बजाय उनको चुना क्योंकि उन्हें लगता था कि आशा अपेक्षाकृत कच्ची हैं। हालाँकि, अपनी व्यक्तिगत समस्याओं के कारण, गीता अपनी कला का पर्याप्त अभ्यास नहीं करती थी और बर्मन के मानकों को पूरा करने में विफल रही। उन्होंने और ओ॰ पी॰ नैय्यर ने तब आशा के साथ काम करना शुरू किया और एक गायिका के रूप में उनके खिलने में मदद की।

## सन्दर्भ

श्रेणी:हिन्दी अभिनेत्री
श्रेणी:भारतीय फिल्म पार्श्वगायक
श्रेणी:1930 में जन्मे लोग
श्रेणी:१९७२ में निधन
श्रेणी:बंगाली गायक
राष्ट्रीय शैक्षिक अनुसंधान और प्रशिक्षण परिषद

**राष्ट्रीय शैक्षिक अनुसंधान और प्रशिक्षण परिषद** (एनसीईआरटी, ) भारत सरकार द्वारा स्थापित संस्थान है जो विद्यालयी शिक्षा से जुड़े मामलों पर केंद्रीय सरकार और क्षेत्रीय सरकारों को सलाह देने के उद्देश्य से स्थापित की गयी है। यह परिषद भारत में स्कूली शिक्षा संबंधी सभी नीतियों पर काम करती है। इसका मुख्य कार्य शिक्षा एवं समाज कल्याण मंत्रालय को विशेषकर स्कूली शिक्षा के संबंध में सलाह देने और नीति-निर्धारण में मदद करने का है। इसके अतिरिक्त एनसीईआरटी के अन्य कार्य हैं शिक्षा के समूचे क्षेत्र में शोधकार्य को सहयोग और प्रोत्साहित करना, उच्च शिक्षा में प्रशिक्षण को सहयोग देना, स्कूलों में शिक्षा पद्धति में लाए गए बदलाव और विकास को लागू करना, राज्य सरकारों और अन्य शैक्षणिक संगठनों को स्कूली शिक्षा संबंधी सलाह आदि देना और अपने कार्य हेतु प्रकाशन सामग्री और अन्य वस्तुओं के प्रचार की दिशा में कार्य करना।

कई अन्य शैक्षणिक संस्थान एनसीईआरटी के सहयोगी के तौर पर कार्यरत हैं, इनमें प्रमुख हैं:
# राष्ट्रीय शिक्षा संस्थान, नई दिल्ली
# केन्द्रीय शिक्षा प्रौद्योगिकी संस्थान, नई दिल्ली
# पं.सुंदरलाल शर्मा केन्द्रीय व्यावसायिक शिक्षा संस्थान, भोपाल
# क्षेत्रीय शिक्षा संस्थान, अजमेर
# क्षेत्रीय शिक्षा संस्थान, भोपाल
# क्षेत्रीय शिक्षा संस्थान, भुवनेश्वर
# क्षेत्रीय शिक्षा संस्थान, मैसूर
# उत्तर-पूर्वी क्षेत्रीय शिक्षा संस्थान, शिलांग

इनके अलावा महिला शिक्षा विभाग (दि डिपार्टमेंट ऑफ वुमेन स्टडीज), जो महिला शिक्षा के क्षेत्र में कार्यरत है। इस दिशा में यह संस्था नीतिगत बदलाव और सलाह का आदान-प्रदान करती है। यह विभाग भी केंद्र और राज्यों के साथ मिलकर महिला शिक्षा के क्षेत्र में गत दो दशक से कार्य कर रही है। इनके अलावा, कई गैर सरकारी संस्थान भी एनसीईआरटी के साथ मिलकर शिक्षा के क्षेत्र में कार्यरत हैं। यह गैर सरकारी संगठन देश के सुदूर भागों में कार्यरत हैं और शिक्षा के क्षेत्र में कई काम कर चुके हैं और कर रहे हैं।

एनसीईआरटी के वर्तमान निदेशक शिक्षाविद् प्रोफेसर **हृषीकेश सेनापति** हैं। वे सितंबर 2015  से इस पद पर हैं। उनके कार्यकाल में अब तक एनसीईआरटी प्राथमिक, माध्यमिक एवं उच्चतर माध्यमिक स्तर की शिक्षा में व्यापक सुधार लाए जाने हेतु कई परिवर्तन किए गए हैं।

## सन्दर्भ

 
## बाहरी कड़ियाँ
* एनसीईआरटी का जालस्थल
* एनसीईआरटी की ऑनलाइन पाठ्यपुस्तकें (वाकमैन-चाणक्य905नार्मल फॉण्ट में)
* सभी एनसीईआरटी पुस्तकें

श्रेणी:शिक्षा
श्रेणी:हिन्दी विकि डीवीडी परियोजना
श्रेणी:शिक्षण संस्थान
होबार्ट

**होबार्ट** ऑस्ट्रेलिया के द्वीपीय राज्य तस्मानिया की राजधानी होने के साथ-साथ सबसे ज्यादा जनसंख्या वाला शहर है। 1803 में स्थापित यह शहर सिडनी के बाद ऑस्ट्रेलिया का दूसरा सबसे पुराना शहर है।

श्रेणी:ऑस्ट्रेलिया के शहर
कालगुर्ली

**कालगुर्ली** पश्चिमी ऑस्ट्रेलिया के गोल्डफील्ड-इस्पेरेंस क्षेत्र में स्थित एक प्रमुख नगर है। 1893 में स्थापित यह शहर गोल्ड माइल के नजदीक स्थित है।

श्रेणी:ऑस्ट्रेलिया के शहर
फ़रो द्वीपसमूह

thumb|upright|नासा के उपग्रह द्वारा खींची गई फरो द्वीप की तस्वीर

**फरो द्वीप-समूह** या फ़ायरो द्वीप या सिर्फ फरो या फ़ायरो नॉर्वेजीयन् सागर और उत्तरी अंध महासागर के बीच स्थित एक द्वीप समूह है। डेनमार्क और ग्रीनलैंड के साथ फरो द्वीप-समूह भी डेनमार्क राजशाही का एक हिस्सा है।

फरो द्वीप-समूह १९४८ से डेनमार्क का एक स्वायत्तशासी प्रांत है। पिछले कुछ वर्षों में अधिकांश मामलों का नियंत्रण स्थानीय शासन ने अपने हाथ में ले लिया है। हालांकि, सैन्य सुरक्षा, विदेश मामले और कानून जैसे मसले अभी भी डेनमार्क की जिम्मेदारी में आते हैं।

फरो का आइसलैंड, नॉर्वे, सेटलैंड, ओर्कने, द आउटर हेबराइड्स और ग्रीनलैंड से पारंपरिक रूप से घनिष्ठ संबंद्ध हैं। यह द्वीपसमूह १८१४ में राजनीतिक नॉर्वे से अलग हो गया था। फरो नॉर्डिक परिषद ने डैनीश प्रतिनिधिमंडल के एक भाग के रूप में प्रतिनिधित्व करते हैं।

श्रेणी:देश
श्रेणी:यूरोप
डेनियल पाइप्स

right|thumb|230px| डेनियल पाइप्स
**डेनियल पाइप्स** (Daniel Pipes) (जन्म- ९ सितम्बर १९४९) अमेरिका के एक इतिहासकार, लेखक, राजनीतिक विचारक एवं समीक्षक हैं जो मध्य पूर्व एवं इस्लाम पर अपने विचारों के लिये प्रसिद्ध हैं। वे मध्यपूर्व फोरम के अध्यक्ष है तथा इसके 'मिडिल ईसट क्वार्टर्ली' पत्रिका के प्रकाशक हैं। उनके लेखन का अमेरिकी विदेश नीति तथा मध्य-पूर्व होते हैं।

हार्वर्ड से पीएचडी उपाधि लेने और विदेशों से शिक्षा के बाद पाइप्स ने अनेकों विश्वविद्यालयों में अध्यापन किया। इसके बाद उन्होने विदेश नीति अनुसंधान संस्थान की स्थापना की और उसके बाद 'मिडिल ईस्त फोरम' आरम्भ किया। २००३ नेण अमेरिका के राष्ट्रपति जॉर्ज दब्ल्यू बुश ने जब उन्हें यूएस इंस्टिट्यूट ऑफ पीस के निदेशक-मण्डल में नामित किया तो इस्लामवादियों तथा अरब-अमेरिकी समूहों ने इसका विरोध किया। 

पाइप्स ने दर्जनों पुस्तकें लिखीं है। वे २००८ में रुडॉल्फ गुलियानी (Rudolph Giuliani) के राष्ट्रपति पद के लिये प्रचार अभियान में उनके सलाहकार थे। 

## बाहरी कड़ियाँ
* डेनियल पाइप्स के लेख (हिन्दी में)
* danielpipes.org - डेनियल पाइप का जालस्थल (अंग्रेजी में)
* meforum.org, website of the Middle East Forum
* campus-watch.org, website of Campus Watch

### जीवनचरित
* "Islam's battle with a hostile world", *[[Financial Times]]*
* "Militant about 'Islamism'", *[[Harvard Magazine]]*
* "Daniel Pipes fights the worldwide threat of Islamism - from Malibu", *[[Jewish Journal of Greater Los Angeles]]*
* "Neocon man", *[[The Nation]]*
* "The Truth About Daniel Pipes", Muslim Public Affairs Council
* "Who is Daniel Pipes?", Council on American-Islamic Relations
* "In Defense of Steven Emerson and Daniel Pipes", Shaykh Prof. Abdul Hadi Palazzi

### श्रव्य एवं दृष्य (Audio and video)
* International Conflict Resolution, NPR: Talk of the Nation, August 27, 1998
* Harry Kreisler in conversation with Daniel Pipes, UCSD, 2004
* Rethinking Islam, The Connection, September 10, 2002
* U.S. Policy Towards Israel and Dreams of Democracy in the Middle East, On Point Radio, May 20, 2004
* Video Conversation with history with Daniel Pipes

श्रेणी:यहूदी
वायु यातायात सेवा

**वायु यातायात सेवा** में वायु मार्ग द्वारा यातायात हेतु सहायता के लिए प्रदान की जाने वाली सेवाओं को वायु यातायात सेवा कहा जाता है। इनके तीन भाग होते हैं:-
* संचार
* नौवहन एवं
* दिक्चालन

## संचार
संचार सेवा में विमान के पायलट और भूमि पर ए.टी.सी अधिकारियों के बीच के वार्तालाप आदि आते हैं।
### संचार उपकरण
* उच्चावृत्ति संचार प्रेषित्र (ट्रांस्मीटर)
विमान यातायात सेवाओं के लिए की पट्टी तय की गई है।
* अत्योच्चावृत्ति संचार प्रेषित्र: 
विमान यातायात सेवाओं के लिए १०८.१ मेगाहर्ट्ज़ से १०८ मेगाहर्ट्ज़ की आवृत्ति पट्टी तय की गई है।

## नौवहन
नौवहन सेवा में किसी विमान को रास्ता बताना, एवं तय करना आता है।
### नौववहन उपकरण
* वी ओ आर: अत्योच्चावृत्ति सर्वदिष्ट एंटीना
* डी एम ई: दूरी मापक यंत्र

## दिक्चालन
दिक्चालन में वायु क्षेत्र में उपस्थित किसी भी वायुयान आदि पर नजर रखना, पता करना वगैरह आते हैं। 
### दिक्चालन उपकरण
* राडार

श्रेणी:विमानन
उमर अब्दुल्ला

**उमर अब्दुल्ला** (मार्च 1970 -- ) एक भारतीय  नेता और कश्मीर के मुख्यमंत्री हैं।  उनका जन्म ब्रिटेन में हुआ। उनके पिता फारूक अब्दुल्ला हैं। उमर जम्मू और कश्मीर के अब तक के सबसे युवा और प्रदेश के 11 वें मुख्यमंत्री रह चुके हैं।

उमर अब्दुल्ला ने कांग्रेस पार्टी के साथ मिलकर 5 जनवरी 2009 को गठबंधन सरकार बनाई।

2014 के विधानसभा चुनावों में उनकी पार्टी की हार हुई। उन्होंने सोनवार तथा बीरवाह सीटों से चुनाव लड़ा। जिसमें बीरवाह सीट से वे विधायक निर्वाचित हुए।

वह लोक सभा के भी सदस्य रह चुके हैं।

## राजनीति
जम्मू-कश्मीर के मुख्यमंत्री रह चुके उमर अब्दुल्ला को राजनीति विरासत में मिली है। उमर के नाम जम्मू-कश्मीर के अब तक के सबसे युवा मुख्यमंत्री होने का रिकॉर्ड है।अब्दुल्ला परिवार की तीसरी पीढ़ी के सदस्य उमर अब्दुल्ला के नाम कई रिकॉर्ड हैं। इसके अलावा उमर लगातार तीन बार लोकसभा का चुनाव जीतने का रिकॉर्ड बना चुके हैं। 

## सन्दर्भ

श्रेणी:कश्मीर के लोग
श्रेणी:श्रीनगर के लोग
श्रेणी:जीवित लोग
श्रेणी:1970 में जन्मे लोग
श्रेणी:जम्मू और कश्मीर नेशनल कांफ्रेँस के राजनीतिज्ञ
श्रेणी:जम्मू और कश्मीर के मुख्यमंत्री
श्रेणी:जम्मू और कश्मीर विधानसभा के सदस्य
श्रेणी:जम्मू और कश्मीर के राजनीतिज्ञ
पर्वतमाला

thumb|300px|अंतरिक्ष से हिमालय पर्वतमाला, जो पृथ्वी की सबसे ऊँची पर्वतमाला है
**पर्वतमाला** (mountain range) या **पर्वत शृंखला** पहाड़ों की एक शृंखला होती है जहाँ एक पर्वत दूसरे से सटा रहता है और इन पर्वतों को कोई दर्रा या घाटी ही दूसरे पर्वत से अलग करती है। यह आवश्यक नहीं है कि एक ही पर्वत शृंखला के भीतर आने वाले हर पर्वत का भूविज्ञान (संगठन) एक समान ही हो पर अक्सर ऐसा ही होता है और एक ही शृंखला में पृथक उत्पत्ति के पर्वत हो सकते हैं, उदाहरणत: ज्वालामुखी, प्रोत्थान पर्वत या वलित पर्वत एक ही शृंखला में हो सकते हैं जो वस्तुतः अलग-अलग चट्टान से बने होते हैं। हिमालय पर्वत शृंखला में पृथ्वी की सतह पर स्थित दुनिया के कुछ सर्वोच्च पर्वत शामिल हैं और जिसमें से उच्चतम माउंट एवरेस्ट है। एण्डीज़ पृथ्वी की सतह पर विश्व की सबसे लंबी पर्वत शृंखला है। सबसे लंबी पर्वत शृंखला वास्तव में मध्याह्न अटलांटिक पर्वतश्रेणी है, जिसका फैलाव अटलांटिक महासागर के तल पर बीच में है। *आर्कटिक कॉर्डिलेरा* विश्व के सबसे उत्तर में स्थित पर्वतमाला है जिसमे पूर्वी उत्तरी अमेरिका के कुछ ऊँचे पर्वत समाहित हैं। पर्वतमालाएँ मंगल ग्रह और अन्य ग्रहों पर भी मिलती हैं और सम्भव है कि यह अधिकांश स्थलीय ग्रहों की एक स्थलाकृति हो।

## इन्हें भी देखें
* पर्वत

## सन्दर्भ

*
श्रेणी:पर्वत
श्रेणी:कॉमन्स पर निर्वाचित चित्र युक्त लेख
कोलकाता का मौसम

[thumb|250px|[कोलकाता की जलवायु|कोलकाता में मानसून के बादल]]
कोलकाता में उष्णकटिबंधीय आर्द्र-शुष्क जलवायु रहती है। यह कोप्पेन जलवायु वर्गीकरण के अनुसार *Aw* श्रेणी में आती है। वार्षिक औसत तापमान २६.८&nbsp;°से. (८०&nbsp;°फ़ै.); मासिक औसत तापमान १९&nbsp;°से. से ३०&nbsp;°से. (67&nbsp;°फ़ै. से ८६&nbsp;°फ़ै.) रहता है। ग्रीष्म ऋतु गर्म एवं आर्द्र रहती है, जिसमें न्यूनतम तापमान ३० डिग्री के दशक में रहता है तथा शुष्क कालों में यह ४०&nbsp;°से (104&nbsp;°फ़ै) को भी पार कर जाता है। ऐसा मई और जून माह में होता है। शीत ऋतु ढाई माह तक ही रहती हैं; जिसमें कई बार न्यूनतम तापमान १२&nbsp;°से&nbsp;&ndash;&nbsp;१२&nbsp;°से. (54&nbsp;°फ़ै.&nbsp;&ndash;&nbsp;५७&nbsp;°फ़ै.) तक जाता है। ऐसा दिसंबर से फरवरी के बीच होता है। उच्चतम अंकित तापमान ४९°से. &nbsp;°से. (११३&nbsp;°फ़ै.) एवं न्यूनतम ५&nbsp;°से. (४१&nbsp;°फ़ै.) किया गया है। प्रायः ग्रीष्मकाल के आरंभ में धूल भरी आंधियां आती हैं, जिनके पीछे तड़ित सहित तेज वर्षाएं शहर को भिगोती हैं, एवं शहर को भीषण गर्मी से राहत दिलाती हैं। ये वर्षाएं काल बैसाखी () कहलाती हैं। 

दक्षिण-पश्चिम मानसून की बंगाल की खाड़ी वाली शाखा द्वारा लाई गई वर्षाएं शहर को जून अंत से सितंबर के बीच यहां की अधिकतम वार्षिक वर्षा १५८२&nbsp;मि.मी. (६२.३ इंच) दिलाती हैं। मानसून काल में अधिकतम वर्षाएं अगस्त में होती हैं जो (३०६&nbsp;मि.मी.) तक जाती हैं। शहर में वार्षिक २,५२८ घंटे खुली धूप उपलब्ध रहती है, जिसमें अधिकतम दैनिक अंतराल मार्च के महीने में होता है। कोलकाता की प्रधान समस्या प्रदूषण की है। यहां का सस्पेन्डेड पर्टिकुलेट मैटर स्तर भारत के अन्य प्रधान शहरों की अपेक्षा बहुत है, जो गहरे स्मॉग और धुंध का कारण बनता है। शहर में भीषण प्रदूषण ने प्रदूषण-संबंधी श्वास रोगों जैसे फेफड़ों के कैंसर को बढावा दिया है।

## सन्दर्भ


श्रेणी:कोलकाता
श्रेणी:भारत की जलवायु
फ़रोसे क्रोना

**फ़रोसी क्रोना** फरो द्वीप की आधिकारिक मुद्रा है। यह डेनिश नेशनल बैंक द्वारा जारी किया जाता है। यह एक स्वतंत्र मुद्रा पर नहीं बल्कि डेनिश क्रोन का ही एक संस्करण है। नतीजतन, इसका कोई आईएसओ 4217 कोड नहीं है। क्रोना को सौ ओयरूर (एकल: ओयुर) से समविभाजित किया जाता है।

श्रेणी:मुद्रा
कोलकाता का भूगोल

[right|thumb| [हुगली नदी की पृष्ठभूमि में विद्यासागर सेतु]] 
thumb|left|200px|स्पॉट उपग्रह से कोलकाता का दृश्य 
**कोलकाता** पूर्वी भारत में  निर्देशांक पर गंगा डेल्टा क्षेत्र में  से  की ऊंचाई पर स्थित है। शहर हुगली नदी के किनारे किनारे उत्तर-दक्षिण रैखिक फैला हुआ है। शहर का बहुत सा भाग एक वृहत नम-भूमि क्षेत्र था, जिसे भराव कर शहर की बढ़ती आबादी को बसाया गया है। शेष बची नम-भूमि जिसे अब ईस्ट कैल्कटा वेटलैंड्स कहते हैं, को रामसर सम्मेलन के अन्तर्गत अन्तर्राष्ट्रीय महत्त्व की नम-भूमि घोषित किया गया है।

अन्य गांगेय क्षेत्रों की तरह यहां की मिट्टी भी उपजाऊ जलोढ़ (अल्यूवियल) ही है। मिट्टी की ऊपरी पर्त के नीचे चतुर्धात्विक अवसाद, मिट्टी, गाद, एवं रेत की विभिन्न श्रेणियां अतथा बजरी आदि है। ये कण मिट्टी की दो पर्तों के बीच बिछे हुए हैं। इनमें से निचली पर्त  तथा  और ऊपरी पर्त  तथा  की मोटाई की है। भारतीय मानक ब्यूरो के अनुसार, शहर भूकंप प्रभावी क्षेत्र श्रेणी-तृतीय में आता है। यह श्रेणियां १-४ के बीच बढ़ते क्रम में होती हैं। यूएनडीपी रिपोर्ट के अनुसार वायु और चक्रवात के लिए यह अत्योच्च क्षति जोखिम क्षेत्र में आता है।

## सन्दर्भ


*
भूगोल
चैनल १०

**चैनल १०** एक बांग्ला टीवी चैनल है। यह एक समाचार चैनल है।

श्रेणी:बंगाली टीवी चैनल
ए एम प्रसारण

**ए एम प्रसारण** एक प्रकार का रेडियो प्रसारण है, जिसमें कैरियर के आयाम को प्रसारण ध्वनि के आयाम के अनुसार मॉड्यूलेट किया जाता है। इस प्रक्रिया को आयाम माड्यूलेशन या आया मॉड्यूलन कहते हैं। इस प्रक्रिया द्वारा मॉड्यूलन कर जब रेडियो प्रसारण होता है, उसे ए एम प्रसारण कहते हैं।

एएम-
जिस प्रकार रेडियो के लिए ऑडियो सिग्नल आते है उसी प्रकार दूरदर्शन के लिए ऑडियो तथा वीडियो दोनों की फ्रीक्वैंसी को एक साथ मिक्स कर दिया जाता है। इस मिक्सिंग की प्रकिया को कैरियर फ्रीक्वैंसी या मोड्यूलेशन के नाम से जाना जाता है। फ्रीक्वैंसी के दो प्रकार माने गये है- कैरियर फ्रीक्वैंसी और सिग्नल फ्रीक्वैंसी। इन दोनों को मिलाने के दो तरीके अपनाए गये है- 1- ए एम अर्थात् एम्प्लीट्यूड मोड्यूलेशन, 2- एफ एम अर्थात् फ्रीक्वैंसी मोड्यूलेशन।
जब सिग्नल को कैरियर के साथ इस प्रकार मिक्स किया जाता है कि कैरियर की फ्रीक्वैंसी वही रहे परन्तु एम्प्लीट्यूड सिग्नल के एम्प्लीट्यूड के अनुसार बदलना शुरु हो जाए तो इस वेव को ए एम वेव कहते हैं। इस वेव की कमी यह है कि इसमें वातावरण का शोर शामिल हो जाता है तथा आवाज स्पष्ट सुनाई नहीं देती। सामान्यत आकाशवाणी पर ए एम का ही प्रसारण किया जाता है।

## इतिहास
एफएम या डिजिटल प्रसारण की तुलना में , एएम प्रसारण जमीन के नुकसान को दूर करने के लिए एक उच्च शक्ति वाहक तरंग को प्रसारित करने की आवश्यकता के कारण और कम प्रसारण आवृत्तियों पर आवश्यक बड़े एंटीना रेडिएटर्स के कारण संचारित करने के लिए अधिक महंगे हैं, लेकिन रात में आयनमंडल के माध्यम से लंबी दूरी पर भेजे जा सकते हैं; हालांकि, वे हस्तक्षेप के लिए अधिक संवेदनशील हैं, और अक्सर कम ऑडियो निष्ठा रखते हैं।  इस प्रकार, एएम प्रसारकों का झुकाव स्पोकन-वर्ड प्रारूपों में होता है, जैसे कि टॉक रेडियो , ऑल-न्यूज रेडियो और स्पोर्ट्स रेडियो , मुख्य रूप से एफएम और डिजिटल स्टेशनों के लिए संगीत प्रारूपों के साथ।
श्रेणी:रेडियो
कोलकाता नगर निगम

**कोलकाता नगर निगम** (पूर्व *कैल्कटा नगर निगम*) कोलकाता शहर के नागरिक प्रशासन एवं संरचना के लिए उत्तरदायी है। इसका लघु नाम के.एम.सी (पूर्व: सी.एम.सी) है। यह निगम षर का १८५ वर्ग किलोमीटर का अनुरक्षण करता है। इसका आदर्श वाक्य, *पुरोश्री बिबर्धन*, इसके चिह्न पर बांग्ला लिपि में अंकित है। के.एम.सी के वर्तमान महापौर श्री बिकाश रंजन भट्टाचार्य हैं।

## सन्दर्भ

## बाहरी कड़ियाँ
* के.एम.सी. का आधिकारिक जालस्थल

श्रेणी:कोलकाता के संगठन
श्रेणी:कोलकाता प्रशासन
श्रेणी:कोलकाता की इमारतें
श्रेणी:भारत में स्थानीय प्रशासन
श्रेणी:कोलकाता
श्रेणी:भारत के नगर निगम
कोलकाता की अर्थ व्यवस्था

thumb|क‘ओग्नीज़ैन्ट टेक्नोलॉजी सॉल्यूशंस, इमारत, सॉल्ट लेक सैक्टर ५, इलेक्ट्रॉनिक्स कॉम्प्लेक्स 
thumb|फ्लावर मार्किट में पुष्प विक्रेता 
कोलकाता पूर्वी भारत एवं पूर्वोत्तर राज्यों का प्रधान व्यापारिक, वाणिज्यिक एवं वित्तीय केन्द्र है। यहां कोलकाता स्टॉक एक्स्चेंज भी है, जो भारत का दूसरे नंबर का सबसे बड़ा स्टोक एक्स्चेंज है। यहां प्रमुख वाणिज्यिक एवं सैन्य बंदरगाह भी है। इनके साथ ही इस क्षेत्र का एकमात्र अन्तर्राष्ट्रीय हवाई अड्डा भी यहीं है। कभी भारत का मुख्य शहर रहे कोलकाता ने स्वतंत्रता पश्चात कुछ आरंभिक वर्षों में अन्वरत आर्थिक पतन को देखा। इसका मुख्य कारण राजनैतिक अस्थिरता एवं व्यापारिक यूनियनों का बढ़ना था। १९६० के दशक से १९९० के मध्य दशक तक शहर की प्रगति गिरती ही गयी, जिसका कारण यहां बंद या यहां से स्थानांतरित होती फैक्ट्रियां और व्यापार थे। इस वजह से पूंजी निवेश एवं संसाधनों की कमी उत्पन्न हुई, जो कि यहां की गिरती आर्थिक स्थिति के भरपूर सहायक कारक सिद्ध हुए। भारतीय आर्थिक नीति के उदारीकरण की प्रक्रिया ने १९९० के दशक में शहर की भाग्यरेखा को नई दिशा दी। इसके बाद उत्पादन भी बढ़ा एवं बेकार श्रमिकों को भी काम मिला। उदाहरणार्थ, यहां के सड़कों पर फेरीवाले लगभग ८७२२ करोड़ रुपये (२००५ के आंकड़ों के अनुसार) का व्यापार कर रहे थे। नगर की श्रमशक्ति में सरकारी एवं निजी कंपनियों के कर्मचारी एक बड़ा भाग बनाते हैं। यहां बड़ी संख्या में अकुशल एवं अर्ध-कुशल श्रमिक हैं, जिनके साथ अन्य कुशल कारीगर भी अच्छी संख्या में कार्यरत हैं। शहर की आर्थिक स्थिति के पुनरुत्थान में सूचना प्रौद्योगिकी सेवाओं का बड़ा हाथ रहा है। सूचना प्रौद्योगिकी क्षेत्र यहां प्रतिवर्ष लगभग ७०% की उन्नति कर रहा है, जो राष्ट्रीय औसत का दोगुना है। 
 हाल के वर्षों में यहां गृह-निर्माण एवं रियल एस्टेट क्षेत्र में भी निवेशक उमड़े हैं। इसका कारण एवं परिणाम शहर में कई नई परियोजनाओं का आरंभ होना है। कोलकाता में कई बड़ी भारतीय निगमों की औद्योगिक इकाइयां स्थापित हैं, जिनके उत्पाद जूट से लेकर इलेक्ट्रॉनिक सामान तक हैं। कुछ उल्लेखनीय कंपनियां जिनके यहां मुख्यालय हैं, आईटीसी लिमिटेड, बाटा शूज़, बिरला कॉर्पोरेशन, कोल इंडिया लिमिटेड, दामोदर वैली कॉर्पोरेशन, यूनाइटेड बैंक ऑफ इंडिया, यूको बैंक और इलाहाबाद बैंक, आदि प्रमुख हैं। हाल ही में भारत सरकार की पूर्व-देखो (लुक ईस्ट) नीति, नाथू ला दर्रा के सिक्किम में खोले जाने एवं चीन तथा दक्षिण पूर्व एशियाई देशों से व्यापारिक संबंध बढ़ाने की नीतियों के कारण यहां कई देशों ने भरतीय बाजार में पदार्पण किया है। इसके चलते कोलकाता में निवेश होने से यहां की अर्थ-व्यवस्था को अप-थर्स्ट मिला है।

## सन्दर्भ


श्रेणी:कोलकाता की अर्थ व्यवस्था
श्रेणी:कोलकाता
कोलकाता में यातायात

[thumb|[काज़ी नज़रुल इस्लाम सारनी|वी.आई.पी मार्ग, शहर को हवाई अड्डे से जोड़ता एक व्यस्त मार्ग]]
thumb|left|भारत में एकमात्र कोलकाता शहर में ट्राम चलती हैं। [thumb|[विद्यासागर सेतु कोलकाता को हावड़ा से जोड़ता है]] 
कोलकाता में जन यातायात कोलकाता उपनगरीय रेलवे, कोलकाता मेट्रो, ट्राम और बसों द्वारा उपलब्ध है। व्यापक उपनगरीय जाल सुदूर उपनगरीय क्षेत्रों तक फैला हुआ है। भारतीय रेल द्वारा संचालित कोलकाता मेट्रो भारत में सबसे पुरानी भूमिगत यातायात प्रणाली है। ये शहर में उत्तर से दक्षिण दिशा में हुगली नदी के समानांतर शहर की लंबाई को १६.४५&nbsp;कि.मी. में नापती है। यहां के अधिकांश लोगों द्वारा बसों को प्राथमिक तौर पर यातायात के लिए प्रयोग किया जाता है। यहां सरकारी एवं निजी ऑपरेटरों द्वारा बसें संचालित हैं। भारत में कोलकाता एकमात्र शहर है, जहाँ ट्राम सेवा उपलब्ध है। ट्राम सेवा कैल्कटा ट्रामवेज़ कंपनी द्वारा संचालित है। ट्राम मंद-गति चालित यातायात है, व शहर के कुछ ही क्षेत्रों में सीमित है। मानसून के समय भारी वर्षा के चलते कई बार लोक-यातायात में व्यवधान पड़ता है।

भाड़े पर उपलब्ध यांत्रिक यातायात में पीली मीटर-टैक्सी और ऑटो-रिक्शॉ हैं। कोलकाता में लगभग सभी पीली टैक्सियाँ एम्बेसैडर ही हैं। कोलकाता के अलावा अन्य शहरों में अधिकतर टाटा इंडिका या फिएट ही टैसी के रूप में चलती हैं। शहर के कुछ क्षेत्रों में साइकिल-रिक्शा और हाथ-चालित रिक्शा अभी भी स्थानीय छोटी दूरियों के लिए प्रचालन में हैं। अन्य शहरों की अपेक्षा यहां निजी वाहन काफ़ी कम हैं। ऐसा अनेक प्रकारों के लोक यातायात की अधिकता के कारण है। हालांकि शहर ने निजी वाहनों के पंजीकरण में अच्छी बड़ोत्तरी देखी है। वर्ष २००२ के आंकड़ों के अनुसार पिछले सात वर्षों में वाहनों की संख्या में ४४% की बढ़त दिखी है। शहर के जनसंख्या घनत्व की अपेक्षा सड़क भूमि मात्र ६% है, जहाँ दिल्ली में यह २३% और मुंबई में १७% है। यही यातायात जाम का मुख्य कारण है। इस दिशा में कोलकाता मेट्रो रेलवे तथा बहुत से नये फ्लाई-ओवरों तथा नयी सड़कों के निर्मान ने शहर को काफ़ी राहत दी है।
 
कोलकाता में दो मुख्य लंबी दूरियों की गाड़ियों वाले रेलवे स्टेशन हैं- हावड़ जंक्शन रेलवे स्टेशन और सियालदह रेलवे स्टेशन। कोलकाता नाम से एक नया स्टेशन २००६ में ही बनाया गया है। खोलकाता शहर भारतीय रेलवे के दो मंडलों का मुख्यालय है – पूर्वी रेलवे (भारत) और दक्षिण पूर्वी रेलवे (भारत।

शहर के विमान संपर्क हेतु नेताजी सुभाष चंद्र बोस अंतर्राष्ट्रीय हवाई अड्डा दम दम में स्थित है। यह विमानक्षेत्र शहर के उत्तरी छोर पर है व यहां से दोनों, अन्तर्देशीय और अन्तर्राष्ट्रीय उड़ानें चलती हैं। यह नगर पूर्वी भारत का एक प्रधान बंदरगाह है। कोलकाता पोर्ट न्यास ही कोलकाता पत्तन और हल्दिया पत्तन का प्रबंधन करता है। यहां से अंडमान एवं निकोबार द्वीपसमूह में पोर्ट ब्लेयर के लिये यात्री जहाज और भारत के अन्य बंदरगाहों तथा विदेशों के लिए भारतीय शिपिंग निगम के माल-जहाज चलते हैं। यहीं से कोलकाता के द्वि-शहर हावड़ा के लिए फेरी-सेवा भी चलती है।

## सन्दर्भ


श्रेणी:कोलकाता
हिन्दी रत्न सम्मान

**हिन्दीरत्न सम्मान** किसी अहिन्दीभाषी व्यक्ति को राजभाषा हिन्दी में योगदान के लिए प्रदान किया जाता है। यह पुरस्कार हिन्दी भवन द्वारा पं. भीमसेन विद्यालंकार की स्मृति में दिया जाता है जिसमें प्रशस्तिपत्र, एक लाख रुपए नकद, शाल और श्रीफल देकर सम्मानित किया जाता है।

## बाहरी कड़ियाँ
*हिन्दी रत्न सम्मान से नवाजे जाएंगे पत्रकार राम बहादुर राय, एक अगस्त को किया जाएगा सम्मानित

श्रेणी:हिन्दी
श्रेणी:पुरस्कार
वायूढ़ प्रक्रिया

**वायूढ़ या वातोढ़ प्रक्रिया** वायु की उस क्षमता से संबंधित है, जिसके द्वारा यह पृथ्वी या अन्य किसी ग्रह की सतह को आकार देती है। वायु पदार्थों का अपरदन, परिवहन और निक्षेपन कर सकती है और विशेषकर उन क्षेत्रों में जहाँ वनस्पति विरल हो और जहाँ असंपिण्डित अवसादों की एक बड़ी मात्रा उपलब्ध हो वायु एक प्रभावी कारक की भूमिका निभाती है। हालांकि जल वायु की तुलना में अधिक शक्तिशाली है, पर वायूढ़ प्रक्रियायें शुष्क वातावरण जैसे कि मरुस्थल में महत्वपूर्ण हैं।

## अपरदन



Image:Ventifact_1871_USGS.jpg|Rock carved by drifting sand below Fortification Rock in Arizona (Photo by Timothy H. O'Sullivan, USGS, 1871)
Image:WindErosionTimna.JPG|Structures created by wind erosion, which has differentially removed rock according to hardness and the height of wind-blown sand; Timna, Negev, Israel.
Image:KelsoSand.JPG|Sand blowing off a crest in the Kelso Dunes of the Mojave Desert, California.


## परिवहन


Image:Dust storm in Spearman,Texas, 1935-04-14.jpg|Dust storm approaching Spearman, Texas April 14, 1935.
Image:Dust storm, Amarillo, Texas, 8b27554a.jpg|Dust storm in Amarillo, Texas. FSA photo by Arthur Rothstein (1936)
Image:Sandstorm.jpg|A massive sand storm cloud is close to enveloping a military camp as it rolls over Al Asad, Iraq, just before nightfall on April 27, 2005.


## निक्षेपण


Image:Grant_1929_crossbedding.png|Crossbedding of sandstone near Mt. Carmel road, Zion Canyon, indicating wind action and sand dune formation prior to formation of rock (NPS photo by George A. Grant, 1929)
Image:Mesquite Sand Dunes.JPG|Mesquite Flat Dunes in Death Valley looking toward the Cottonwood Mountains from the north west arm of Star Dune (2003)
Image:EolianiteLongIsland.JPG|Holocene eolianite deposit on Long Island, The Bahamas. This unit is formed of wind-blown carbonate grains. (2007)


## सन्दर्भ
यूको बैंक

**यूको बैंक ** भारत का एक प्रमुख बैंक है और इसका मुख्यालय कोलकाता में है। 

सन् 1942 के ऐतिहासिक भारत छोड़ो आंदोलन के बाद वास्तविक भारतीय बैंक की परिकल्पना भारतीय औद्योगिक पुनर्जागरण के प्रवर पुरोधा घनश्याम दास बिड़ला ने की थी। शीघ्र ही इस नवोदित परिकल्पना को मूर्त रूप मिला और 6 जनवरी, 1943 को दि यूनाइटेड कमर्शियल बैंक लिमिटेड की स्थापना हुई, जिसका पंजीकृत और प्रधान कार्यालय कोलकाता में खुला। प्रथम निदेशक मंडल में समाज के हर क्षेत्र से देश के प्रतिष्ठित व्यक्तियों का प्रतिनिधित्व था। बैंक ने अपनी इस अखिल भारतीय छवि को अक्षुण्ण रखा है – निदेशक मंडल के गठन के मामले में ही नहीं वरन देश भर में तथा सिंगापुर एवं हांगकांग जैसे विदेशी केन्द्रों में अपनी 2500 से भी अधिक शाखाओं के भौगोलिक विस्तार के मामले में भी। 

विस्तार और सुदृढ़ता के यात्रा क्रम में 19 जुलाई, 1969 को भारत सरकार के शत-प्रतिशत स्वामित्व के साथ हमारा बैंक यूनाईटेड कमर्शियल बैंक के नाम से राष्ट्रीयकृत हुआ। इस ऐतिहासिक घटना ने बैंक की सोच और क्रियाकलापों में आमूल-चूल परिवर्तन किया। बैंक ने अब तक चली आ रही वर्ग बैंकिंग के स्थान पर सरकार की सार्वजनिक बैंकिंग की सामाजिक–राजनैतिक अवधारणा को अपनाया। वर्ष 2003-04 के दौरान बैंक रु. 200 करोड़ का आईपीओ लेकर बाजार में आया और अब यह एक सूचीबद्ध कंपनी है। 31.03.2012 की स्थिति को बैंक में सरकार की शेयरधारिता 65.19 प्रतिशत थी। शाखाओं का विस्तार, विशेषत: ग्रामीण क्षेत्रों में द्रुत गति से हुआ तथा बैंक ने प्राथमिकताप्राप्त क्षेत्रों को वित्तपोषित करने के क्षेत्र में एवं अन्यान्य सामाजिक उन्नयन प्रकल्पों के क्षेत्र में कई विशिष्टताएं हासिल कीं। विकास की पृष्ठभूमि में व्यावसायिक प्रगति के लिए सन् 1972 में बैंक का सांगठनिक पुनर्गठन हुआ। इसके फलस्वरूप कार्य-विशेषज्ञता, प्रशासनिक विकेंद्रीकरण, कार्मिक निपुणता और अभिवृत्ति विकसित हुई। साथ ही सरकार के गरीबी उन्मूलन कार्यक्रमों पर अमल चलता रहा तथा बैंक के संयोजकत्व में वर्ष 1983 में ओडिशा एवं हिमाचल प्रदेश में राज्य-स्तरीय बैंकर्स समिति की स्थापना हुई। 

वर्ष 1985 में बैंक के इतिहास में एक नया अध्याय तब जुड़ा जब संसद के अधिनियम के तहत इसका नाम परिवर्तित कर यूको बैंक रखा गया। नाम परिवर्तन के बावजूद हमारे प्रति बैंक के ग्राहकों का सौहार्द बना रहा और और सामाजिक दायित्वों के प्रति हमारी प्रतिबद्धता बरकरार रही। आज भी देश के एक प्रभावी बैंक के रूप में हमारा बैंक सुख्यात है। यूको बैंक ने एक लंबी यात्रा तय की है और अपनी समस्त आंतरिक क्षमताओं के कारण यह ग्राहकों का मित्र बैंक तथा निपुण बैंकर का प्रतीक बन गया है। वस्तुत: यूको बैंक आपके विश्वास का सम्मान करता है।
आई टी सी लिमिटेड

**आई। टी.सी. लिमिटेड** (पूर्व नाम: इम्पीरियल टोबैको कंपनी), भारत में एक तंबाकू कंपनी है। 1910 में अंग्रेजी तंबाकू कंपनी इम्पीरियल ने इसका गठन किया था। इसका टर्न ओवर $ 4.75 बिलियन है। यह भारत की निजी कंपनियों में कर-पूर्व लाभ की दृष्टि से दूसरे स्थान पर आती है।

2019-20 तक, ITC का वार्षिक कारोबार 10.74 बिलियन अमेरिकी डॉलर और बाजार पूंजीकरण 35 बिलियन अमेरिकी डॉलर था। 17 अप्रैल 2023 को, इसका मार्केट कैप ₹500,000 करोड़ (US$63 बिलियन) के सर्वकालिक उच्च स्तर पर पहुंच गया। यह पूरे भारत में 60 से अधिक स्थानों पर 36,500 लोगों को रोजगार देता है।

2013 के अनुसार इसके लाभ का 30.54% हिस्सा इम्पीरियल टोबैको के पास है।

## नाम

Nishant Sharma 
* 1910 में इम्पीरियल टोबैको ऑफ इंडिया लिमिटेड
* 1970 में इंडियन टोबैको कंपनी लिमिटेड
* 1974 में आईटीसी लिमिटेड
* 2001 में आईटीसी एलटीडी

## हिस्सेदारी
ये आकड़े पुराने हो चुके हैं जल्द ही नवीनतम अपडेट प्रेशित की जायेगी

## बाहरी कड़ियाँ
* आधिकारिक जालस्थल
* विल्स लाइफ़्स्टाइल का आधिकारिक जालस्थल
* जॉन प्लेयर्स का आधिकारिक जालस्थल
* मिस प्लेयर्स का आधिकारिक जालस्थल
* आईटीसी इन्फ़ोटेक का आधिकारिक जालस्थल
* वेलकम ग्रुप का आधिकारिक जालस्थल
* किचन्स ऑफ़ इंडिया का आधिकारिक जालस्थल
* पेपरबोर्ड का आधिकारिक जालस्थल

* जरुरी जानकारी आईटीसी शेयर प्राइस पर

श्रेणी:बीएसई सेंसेक्स
श्रेणी:कोलकाता की अर्थ व्यवस्था
श्रेणी:भारतीय कंपनियाँ
श्रेणी:बंबई स्टॉक एक्स्चेंज में सूचित कंपनियां‎
श्रेणी:भारत की तम्बाकू कंपनियां
श्रेणी:कोल्काता की कंपनियां
श्रेणी:कोलकाता के संगठन
बिड़ला कॉर्पोरेशन

**बिड़ला कॉर्पोरेशन लिमिटेड**, कोलकाता में स्थित एक भारतीय कंपनी है। यह बिड़ला समूह की कंपनी है।

श्रेणी:भारतीय कंपनियाँ
श्रेणी:आदित्य बिड़ला समूह
श्रेणी:कोलकाता की अर्थ व्यवस्था
श्रेणी:कोल्काता की कंपनियां
श्रेणी:कोलकाता के संगठन
बाटा शूज़

**बाटा शूज़** चेक गणराज्य में आरंभ हुई एक जूता कंपनी है।
[thumb|200px|left|[चेक गणराज्य में बाटा शोरूम]]

## बाहरी कड़ियाँ

* बाटा इंटरनेशनल पोर्टल
** बाटा बांग्लादेश
** बाटा चेक गण.
** बाटा इंडिया
** बाटा इंडस्ट्रियल्स
** बाटा थाइलैंड
** बाटा पाकिस्तान

श्रेणी:बाटा
श्रेणी:जूता कंपनी
श्रेणी:१८९४ की स्थापना
श्रेणी:स्विट्ज़रलैंड
श्रेणी:Zlín
कोल इण्डिया लिमिटेड

**कोल इंडिया लिमिटेड ** (**CIL**) एक भारत का सार्वजनिक प्रतिष्ठान है। यह भारत और विश्व में भी सबसे बड़ी कोयला खनन कंपनी है। यह भारत सरकार के पूर्ण स्वामित्व वाली कंपनी है, जो कोयला मंत्रालय, भारत सरकार के अधीनस्थ है। यह कोयला खनन एवं उत्पादन में लगी कंपनी है। यह अनुसूची 'ए' ‘नवरत्न’ सार्वजनिक क्षेत्र उपक्रम है। इसका मुख्यालय कोलकाता, पश्चिम बंगाल में स्थित है।

31 मार्च 2010 तक इसके संचालन में भारत के आठ राज्यों के 21 प्रमुख कोयला खनन क्षेत्रों के 471 खान थे, जिनमें 273 भूमिगत खान, 163 खुली खान और 35 मिश्रित खान (भूमिगत और खुली खानों का मिश्रण) शामिल थे। हम 17 कोयला परिष्करण सुविधाओं का भी संचालन कर रहे थे, जिनका समग्र फीडस्टॉक क्षमता सालाना 39.40 मिलियन टन की है। हमारा इरादा है इसके अतिरिक्त सालाना 111.10 मिलियन टन की समग्र फीडस्टॉक क्षमता के 20 और कोयला परिष्करण सुविधाओं का विकास करना। इस के अलावा हमने 85 अस्पतालों और 424 औषधालयों के सेवाएं भी प्रदान किये।

इंडियन इंस्टिट्यूट ऑफ़ कोल मैनजमेंट (आई.आई.सी.एम.) सी.आई.एल. के तहत संचालित है और अधिकारियों के लिए विभिन्न बहु–अनुशासनात्मक प्रबंधन विकास कार्यक्रम प्रदान करता है।

कोल इंडिया के प्रमुख उपभोक्ता बिजली और इस्पात क्षेत्र हैं। अन्य क्षेत्रों में सीमेंट, उर्वरक, ईंट भट्टे और विभिन्न लघु उद्योग शामिल हैं। हम तरह तरह के अनुप्रयोगों के लिए विभिन्न ग्रेड के कोकिंग और गैर कोकिंग कोयले का उत्पादन करते है।

## कार्पोरेट संरचना और अनुषंगी कंपनियां

कोल इंडिया के 9 प्रत्यक्ष और 2 अप्रत्यक्ष अनुषंगी कंपनियां हैं, जो नीचे सूचीबद्ध हैं:

;प्रत्यक्ष अनुषंगी कंपनियां (भारतीय)

# भारत कोकिंग कोल लिमिटेड
# सेंट्रल कोलफील्ड्स लिमिटेड
# सेंट्रल माइन प्लानिंग एंड डिजाइन इंस्टिट्यूट लिमिटेड
# ईस्टर्न कोलफील्ड्स लिमिटेड
# महानदी कोलफील्ड्स लिमिटेड
# नार्दर्न कोलफील्ड्स लिमिटेड
# साउथ ईस्टर्न कोलफील्ड्स लिमिटेड
# वेस्टर्न कोलफील्ड्स लिमिटेड

;प्रत्यक्ष अनुषंगी कंपनियां (विदेशी)
# कोल इंडिया अफ्रीकाना लिमिटाडा

;अप्रत्यक्ष अनुषंगी कंपनियां (इसके अनुषंगी कंपनी, महानदी कोलफील्ड्स लिमिटेड, द्वारा नियंत्रित)
# एम॰जे॰एस॰जे॰ कोल लिमिटेड
# एम॰एन॰एच॰ शक्ति लिमिटेड

## सन्दर्भ

## बाहरी कड़ियाँ
* 

श्रेणी:बंबई स्टॉक एक्स्चेंज में सूचित कंपनियां
श्रेणी:भारत की कोयला कंपनियां
श्रेणी:कोलकाता की कंपनियां
श्रेणी:भारत की सरकारी कंपनियां
कोलकाता स्टॉक एक्स्चेंज

**कैल्कटा स्टॉक एक्स्चेंज एसोसियेशन लिमिटेड**, प्रचलित नाम: कैल्कटा स्टॉक एक्स्चेंज, लायोन्स रेंज, कोलकाता, भारत में स्थित है तथा यह दक्षिण एशिया का दूसरा सबसे पुराना स्टॉक एक्सचेंज है। यह १९०८ में स्थापित हुआ तथा भारत का दूसरा सबसे बड़ा बोर्स(एक्सचेंज) है। कोलकाता स्टॉक एक्सचेंज को सेबी द्वारा बाहर निकलने के लिए कहा गया है, लेकिन मामला कोलकाता उच्च न्यायालय के समक्ष है, जबकि अन्य 13 क्षेत्रीय स्टॉक एक्सचेंज सेबी की निकास नीति के तहत पिछले तीन वर्षों में बंद हो गए हैं, जिनमें बैंगलोर स्टॉक एक्सचेंज, हैदराबाद स्टॉक एक्सचेंज और मद्रास स्टॉक एक्सचेंज शामिल हैं।

## इतिहास
1830 में, कोलकाता में नीम के पेड़ के नीचे गतिविधियाँ आयोजित की गईं। भारत में प्रतिभूतियों में लेनदेन का सबसे पुराना रिकॉर्ड ब्रिटिश ईस्ट इंडिया कंपनी की ऋण प्रतिभूतियों का रिकॉर्ड है। 1908 में, स्टॉक एक्सचेंज को निगमित किया गया था और इसमें 150 सदस्य शामिल थे। लियोन्स रेंज में स्थित वर्तमान इमारत का निर्माण 1928 में किया गया था। कलकत्ता स्टॉक एक्सचेंज लिमिटेड को 14 अप्रैल 1980 से प्रतिभूति संविदा (विनियमन) अधिनियम, 1956 के प्रासंगिक प्रावधानों के तहत भारत सरकार द्वारा स्थायी मान्यता प्रदान की गई थी। कलकत्ता स्टॉक एक्सचेंज ने 1997 तक स्टॉक ट्रेडिंग के लिए ओपन आउटक्री(open outcry system) सिस्टम का अनुसरण किया, अब इसे इलेक्ट्रॉनिक ट्रेडिंग प्लेटफॉर्म C-STAR (CSE स्क्रीन बेस्ड ट्रेडिंग एंड रिपोर्टिंग) द्वारा बदल दिया गया। CSE का पूर्ण रूप(अर्थ) कलकत्ता स्टॉक एक्सचेंज है।

बॉम्बे स्टॉक एक्सचेंज (BSE) ने कलकत्ता स्टॉक एक्सचेंज में 5% शेयर प्राप्त करके एक रणनीतिक निवेश किया है।

## यह भी देखें
* दक्षिण एशियाई शेयर बाजारों की सूची
* राष्ट्रमंडल में स्टॉक एक्सचेंजों की सूची

## सन्दर्भ


## बाहरी सूत्र
* आधिकारिक जालस्थल

श्रेणी:भारत के स्टॉक एक्स्चेंज
श्रेणी:कोलकाता की अर्थ व्यवस्था
श्रेणी:कोलकाता की कंपनियां
श्रेणी:कोलकाता के संगठन
विद्यासागर सेतु

**विद्यासागर सेतु ** (प्रचलित नाम: दूसरा हावड़ा ब्रिज) हुगली नदी पर कोलकाता से हावड़ा को जोड़ता हुआ सेतु है। यह सेतु टोल ब्रिज है, किंतु साइकिलों के लिए निःशुल्क है। यह अपने प्रकार के सेतुओं में भारत में सबसे लंबा और एशिया के सबसे लंबे सेतुओं में से एक है। 

इस सेतु का नाम उन्नीसवीं शताब्दी के बंगाली समाज-सुधारक ईश्वर चंद्र विद्यासागर के नाम पर रखा गया है। 
इस सेतु के दोनों ओर ही नदी पर दो अन्य बड़े सेतु भी हैं:
* हावड़ा ब्रिज (रबिन्द्र सेतु)
* विवेकानंद सेतु


Image:Vidyasagar Setu.jpg|विद्यासागर सेतु
Image:Vidyasagar setu.jpg|विद्यासागर सेतु
 

## इन्हें भी देखें
* रज्जु कर्षण सेतु
* बांद्रा-वर्ली समुद्रसेतु
## बाहरी सूत्र
* 
* हुगली रिवर ब्रिज कमिश्नर्स जालस्थल

श्रेणी:हावड़ा
श्रेणी:कोलकाता मेम यातायात
श्रेणी:भारत में सेतु
श्रेणी:१९९३
श्रेणी:रज्जु सेतु
श्रेणी:कोलकाता की इमारतें
श्रेणी:टोम ब्रिज
श्रेणी:हुगली नदी सेतु
संयुक्त राष्ट्र विकास कार्यक्रम

**संयुक्त राष्ट्र विकास कार्यक्रम ** (**UNDP**) एक संयुक्त राष्ट्र संघ का वैश्विक विकास कार्यक्रम है। यह गरीबी कम करने, आधारभूत ढाँचे के विकास और प्रजातांत्रिक को प्रोत्साहित करने का काम करता है
संयुक्त राष्ट्र विकास कार्यक्रम संयुक्त राष्ट्र के वैश्विक विकास नेटवर्क है न्यूयॉर्क शहर में मुख्यालय, 'यूएनडीपी' परिवर्तन के लिए अधिवक्ताओं और लोगों को बेहतर जीवन बनाने में सहायता करने के लिए ज्ञान, अनुभव और संसाधनों को जोड़ता है।

## सन्दर्भ

## बाहरी कड़ियाँ
* Official UNDP web site
* U.S. Committee for the UNDP web site
* UNDP for Beginners: a short, comprehensive introduction to the UNDP; an updated, second edition from June 2006 is now available online
* Official UNDG web site
* Goodwill Embassy
* Declaration on Social Progress and Development
* Palgrave Macmillan, official publisher of the Human Development Report 2006
* Interactive maps
* Europe and CIS
* Twitter Europe and CIS

 

श्रेणी:संयुक्त राष्ट्र